Ons mense vergeet so maklik dat hul regte op papier niks beteken sonder aksie in die praktyk nie. Anders gestel: lofwaardige "papierregte" klink mooi, maar dis die praktiese uitlewing van daardie regte wat eintlik die verskil maak.
Net so is dit ook met die Afrikaanse taal gesteld. As jy jou reg om Afrikaans te praat nie in die praktyk uitlewe nie, bly dit slegs ‘n reg op papier, wat nie veel beteken nie.
En steeds sit die Afrikaners en Boere en die Bruin mense op hulle boude en doen niks om hulle moedertaal te beskerm teen die aanslae nie.
As jy jou moedertaal lief het, teken protes aan. Praat jou taal. Woon optogte vir Afrikaans by. Doen iets, en moet nie net daar sit en wag vir die doodskoot nie.